**РЕШЕНИЕ № ПВ – 156 – ПР/2016 год.**

**за преценяване на необходимостта от извършване на оценка на въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становище от РЗИ Пловдив

**Р Е Ш И Х**

**да не се извършва** оценка на въздействието върху околната среда за

**инвестиционно предложение**: **Разширение и модернизация на земеделското стопанство, чрез създаване на насаждение от маточина в ПИ №№ 35300.14.62, 35300.14.64, 35300.14.148, 35300.14.149, 35300.14.150 със система за капково напояване с проектен сондажен кладенец в ПИ № 35300.14.64 в землището на с.Калековец, община Марица и изграждане на навес за селскостопански инвентар, ограда и проектен сондажен кладенец в ПИ № 39918.6.80 в землището на с.Крислово, община Марица,** което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**Възложител: „ПАНГЕЯ ХЕРБА“ ЕООД,** гр.Раковски

**Характеристика на инвестиционното предложение:**

Инвестиционното предложение е ново и предвижда изграждане и модернизация на земеделското стопанство на Възложителя, включващо:

1)Създаване на ново насаждение от маточина в пет броя ПИ №№ 35300.14.62, 35300.14.64, 35300.14.148, 35300.14.149, 35300.14.150 с обща площ 101 дка със система за капково напояване с проектен сондажен кладенец в ПИ № 35300.14.64, разположени в землището на с.Калековец, общ.Марица. Опис на имотите:

|  |  |  |  |  |
| --- | --- | --- | --- | --- |
| № | ПИ № | площ | местност | НТП |
| 1 | 35300.14.62 | 3.912 | Баш пара | оризище |
| 2 | 35300.14.64 | 11.049 | Баш пара | оризище |
| 3 | 35300.14.148 | 18.017 | Баш пара | оризище |
| 4 | 35300.14.149 | 5.000 | Баш пара | оризище |
| 5 | 35300.14.150 | 63.025 | Баш пара | оризище |
|  | общо | 101.003 |  |  |

Изграждането на масива от маточина ще стане след изготвяне на проекти за него и за системата за капково напояване с водоизточник новопроектиран сондажен кладенец.

Схемата на засаждане на маточината ще бъде съобразена със съществуващата инфраструктура, габаритите на използваната селскостопанска техника за обработка, както и с изискванията на системата за капково напояване.

2)Изграждане на навес за селскостопански инвентар, ограда и проектен сондажен кладенец в ПИ № 39918.6.80 в землището на с.Крислово, общ.Марица, в който ще се съхраняват техниката и инвентара, обслужващи насаждението от маточина в землището на с.Калековец, както и други земеделски земи в същото землище.

Инвестиционното предложение попада в обхвата на т.1, буква „в“ и т. 2, буква „г“ от Приложение № 2 на *Закона за опазване на околната среда* (ДВ бр.91 /2002 год.) и чл.2, ал.1, т. 1 от Наредбата за ОС. Съгласно разпоредбата на чл.93, ал.1, т.1 от ЗООС инвестиционното предложение подлежи на процедура по преценяване на необходимостта от извършване на ОВОС.

Имотите, в които се предвижда да се реализира инвестиционното предложение не попадат в границите на защитени зони от мрежата НАТУРА 2000 и в защитени територии, съгласно Закона за защитените територии. Най-близо до местоположението на предвиденото за реализиране инвестиционно предложение е защитена зона: BG0000429 „Река Стряма” за опазване на природните местообитания и на дивата флора и фауна, приета от МС с Решение №122/02.03.2007 г. (ДВ бр.21/2007 г.).

Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.31 ал.4 във връзка с ал.1 от Закона за биологичното разнообразие.

След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитените зони, поради следните

**мотиви:**

**I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

Изграждането на навеса и оградата ще стане по изготвени проекти и издадено разрешение за строеж. На етап ИП се предвижда навесът да бъде с площ 450 м2, изпълнен от метална конструкция и тристранно ограждащи стени. Подът на навеса и площадката около него с обща площ около 1500 м2 ще бъдат изпълнени от бетонови павета върху пясъчна основа. Оградата ще бъде разположена изцяло в границите на имота и ще бъде плътна с височина до 2,0 м. Изграждането на СК ще стане с автосонда чрез глинеста промивка. Сондирането ще е с диаметър 219 мм, а обсаждането с PVC тръби ф160 /7,7мм. Около обсадната тръба ще се изгради филтър от филц, който в горната част на сондажа ще бъде тампониран.

Най-общо системата за капково напояване включва:

-изграждане на сондажен кладенец с параметри – дълбочина 25 м и обсаждане с PVC тръби ф160/ 7,7 мм. За създаване на необходимия напор ще се монтира помпа с работен дебит 7 л/сек и напор 20-30 м.

-изграждане на фитърна площадка с монтирани филтри за механично пречистване на водата и торосмесители за автоматично подаване на торове, чрез системата за капково напяване

-изграждане на подземна и надземна разпределителна водопроводна мрежа със съответната арматура (спиратени кранове, въздушници, регулатори на налягане и др.), чрез която ще се образуват необходимия брой батерии за капково напояване на маточината

-засаждане на маточина и полагане на поливни крила от PVC шлаух с капкообразуватели по отделните редове

Водовземането чрез СК ще става от Кватернерния водоносен хоризонт. Подземното водно тяло е „Порови води в Кватернер-Горнотракийска низина“ с код BG3G00000Q013.

* + - * В хода на експлоатация на обекта не се предполага замърсяване и дискомфорт на околната среда. Осъществяването на системата за капково напояване има изцяло положителен ефект, свързан с намаляване на почвената ерозия и отглеждане на насажденията с минимален разход на вода.
      * Не се очаква въздейсвие върху атмосферния въздух, тъй като монтирането на системата за капково напояване се свежда до строително-монтажни дейности, които не са свързани с емисии на шум и прахови замърсители.
      * За осъществяването на цялостното инвестиционно предложение не е необходимо изграждане на нова пътна инфраструктура.

**II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

Насаждението от маточина ще се изгради в пет броя поземлени имоти по КК на с.Калековец с №№ 35300.14.62, 35300.14.64, 35300.14.148, 35300.14.149 и 35300.14.150 с обща площ 101 дка, разположени в местността „Баш пара“ в землището на с.Калековец, общ.Марица. Окрупненият масив на имотите отстои на около 600 м южно от с.Крислово и на около 1000 м югозападно от с.Калековец.

За временни дейности по време на строителството ще се използват свободните площи от масива, няма да се засягат чужди имоти.

Проектният сондажен кладенец за системата за капково напояване ще се изгради в югозападния край на ПИ № 35300.14.64 в землището на с.Калековец и има следните координати:

|  |  |  |  |  |
| --- | --- | --- | --- | --- |
| Географски координати WGS 1984 г. | | Координатна система БГС 2005г | | |
| B | L | X | Y | Н |
| 42°13'48.432" | 24°47'59.080'' | 4677439.708 | 442195.610 | 172.05 м |

* В резултат от реализирането на инвестиционното предложение и последващата експлоатация, не се очаква нарушаване на качествата и регенеративната способност на природните ресурси в района.

**III. Способността за асимилация на екосистемата в естествената околна среда**:

● Инвестиционното предложение е предвидено да се реализира извън границите на защитени зони от мрежата НАТУРА 2000, поради което с реализацията му не се очаква пряко унищожаване, увреждане или влошаване на природните местообитания и на дивата флора и фауна, предмет на опазване на най-близката защитена зона BG0000429 „Река Стряма”.

● Дейностите предмет на ИП ще се осъществят в границите на имота, не е свързано с необходимост от изграждане на нови пътища, поради това, както и предвид характера на дейността и отдалечеността от защитената зона, няма вероятност реализацията на ИП да доведе до безпокойство на видовете, предмет на опазване и до намаляване на състоянието им на сигурност.

● Реализирането на инвестиционното предложение не предполага генериране на емисии и отпадъци във вид и количества, които могат да окажат значително отрицателно въздействие върху защитената зона и нейните елементи.

**IV. Характеристика на потенциалните въздействия - териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие на инвестиционното предложение е ограничен и локален в рамките на разглежданите имоти.
* Реализацията на обекта няма да повлияе върху качествата на почвата и земните недра. Земните изкопни маси, които ще се формират при полагане на елементите на системата ще се използват за обратно засипване и заравняване на терена.
* По време на експлоатацията на инвестиционното предложение не се очаква отрицателно въздействие върху хората и респективно върху тяхното здраве, също така и върху компонентите на околната среда - атмосферния въздух, водите, почвите, земните недра, флората и фауната.
* С писмо изх. № ОВОС-1448/21.11.2016г. информацията е изпратена на РЗИ-Пловдивзаопределяне вероятността от евентуален здравен риск за населението при реализация на инвестиционното намерение. Към настоящият момент не е получен отговор.
* Реализацията на предложението не предполага трансгранично въздействие.

**V. Обществен интерес към предложението за строителство, дейности или технологии:**

* В изпълнение на изискванията на чл. 6, ал. 9 и ал. 10 от Наредбата за ОВОС е осигурен обществен достъп до изготвената информация по Приложение 2. Община Марица, Кметство с. Крислово и Възложителят са информирали писмено РИОСВ-Пловдив, за липса на постъпили възражения относно инвестиционното предложение.
* Към момента на издаване на настоящото решение в РИОСВ-Пловдив не са изразени устно или депозирани писмено жалби, възражения и становища срещу реализацията на инвестиционното предложение.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ- Пловдив пред Министъра на околната среда и водите и/или Административен съд– Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 14.12.2016г.**

*Директор на РИОСВ - Пловдив*

…